Topaza

La topazoj estas du specioj de kolibroj en la genro Topaza. Ili troviĝas en malsekaj arbaroj de la Amazona Baseno. Maskloj estas sendube la plej grandaj kolibroj en sia teritorio - la giganta kolibro de Andoj estas la sola pli granda specio en la familio. Maskloj havas totalan longon de ĉirkaŭ 22 cm, kvankam tio inkluzivas iliajn longajn vostoplumojn. Ili estas buntaj, estante plejparte forte irize oraj kaj karmezinaj kun nigra kapuĉo kaj verda gorĝo. Inoj ne havas longajn vostoplumojn kaj havas plejparte verdan plumaron.

Taksonomio
La genron Topaz enkondukis la angla zoologo George Robert Gray en 1840 kun la Topaza kolibro kiel la tipa specio. La genro enhavas du speciojn, nome la Topaza kolibro kaj la Flama kolibro. Kvanakm ĝenerale ili estas konsiderataj apartaj specioj, ili estis pasintece supozitaj samspeciaj far de kelkaj fakuloj.

 Topaza, 2 specioj, Sud-Ameriko
 Topaza kolibro, Topaza pella (Linnaeus, 1758) Brazilo, Kolombio, Franca Gviano, Gujano, Peruo, Surinamo, kaj Venezuelo. LC
 T. p. pella (Linnaeus, 1758)
 T. p. smaragdulus (Bosc, 1792)
 T. p. microrhyncha (Butler, AL, 1926)
 Flama kolibro, Topaza pyra (Gould, 1846) Brazilo, Kolombio, Ekvadoro, Peruo, kaj Venezuelo. LC
 Topaza pyra pyra – el sudorienta Kolombio ĝis orienta Ekvadoro, nordorienta Peruo kaj suda Venezuelo
 Topaza pyra amaruni – en okcidentaj partoj de Amazonio en Peruo kaj Ekvadoro (riveroj Napo kaj Corrientes)
 Topaza pyra pamprepta – en orienta Ekvadoro (regionoj de riveroj Napo kaj Suno) 

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).

Kategorio:Apodoformaj
Kategorio:Birdoj de Ameriko